CELEX: 62006FA0113
Language: et
Date: 2008-12-11 00:00:00
Title: Kohtuasi F-113/06: Avaliku Teenistuse Kohtu (teine koda) 11. detsembri 2008 . aasta otsus — Didier Bouis versus Euroopa Ühenduste Komisjon (Avalik teenistus — Ametnikud — Nn teise ringi edutamine — 2005. aasta edutamine — Eelispunktide andmine — Üleminekusätted — Personalieeskirjade artikli 45 üldised rakendussätted — Võrdne kohtlemine — Vastuvõetavus)

7.2.2009   
            
            
               ET
            
            
               Euroopa Liidu Teataja
            
            
               C 32/49
            
         Avaliku Teenistuse Kohtu (teine koda) 11. detsembri 2008. aasta otsus — Didier Bouis versus Euroopa Ühenduste Komisjon
   (Kohtuasi F-113/06) (1)
   
   (Avalik teenistus - Ametnikud - Nn „teise ringi’ edutamine - 2005. aasta edutamine - Eelispunktide andmine - Üleminekusätted - Personalieeskirjade artikli 45 üldised rakendussätted - Võrdne kohtlemine - Vastuvõetavus)
   (2009/C 32/96)
   Kohtumenetluse keel: prantsuse
   Pooled
   
      Hageja: Didier Bouis (Overijse, Belgia) jt (esindajad: advokaadid S. Orlandi, A. Coolen, J.-N. Louis ja È. Marchal)
   
      Kostja: Euroopa Ühenduste Komisjon (esindajad: V. Joris ja D. Martin)
   Kohtuasja ese
   Avalik teenistus — Esiteks nõue tühistada komisjoni otsus, millega hagejaid ei kantud teeneteloetelusse ja 2005. aasta edutamise raames palgaastmele A*13 edutatud ametnike loetelusse; teiseks nõue tühistada otsused hagejatele üleminekueelispunktide määramise kohta osas, milles neis määratakse üks punkt iga teenistusaasta kohta vastaval palgaastmel; kolmandaks nõue tühistada otsused, millega hagejatele ei määratud teisi eelispunkte.
   Otsuse resolutiivosa
   
               1.
            
            
               Jätta hagi rahuldamata.
            
         
               2.
            
            
               Pooled kannavad ise oma kohtukulud.
            
         
      (1)  ELT C 281, 18.11.2006, lk 49.